  Наталья Тетерина Удмуртиысь йӧскалык лыдӟетъюртлэн 100 ар тырмонэзлы «Удмуртия в цитатах» кузьым издание поттӥзы. Книга элькунлэн историеныз но лулчеберетэныз тунсыкъяськисьёслы кылдытэмын, озьы ик улосвыллэн куноосызлы пайдаё синпель кузьымлы тупамон луоз, ивортэ лыдӟиськоннилэн пресс-службаез. Бичет бордын Йӧскалык лыдӟетъюртысь ӧнерчиос тыршизы. Книгае XVIII - XXI дауре гожтэм лыдӟиськоннилэн фондъёсаз утиськись ужъёсысь историяя но этнографияя, чеберлыкъя очеркъёс, тодэ ваёнъёс, кылбуръёс, кырӟанъёс но мукет ивортодэтъёс пыризы. Лыдӟисьёс удмурт калыклэн историез, кылыз, лулчеберетэз но улон-вылонэз сярысь тодозы, озьы ик Удмуртиен герӟаськем тодмо муртъёсын тодматскыны быгатозы. «Удмуртия в цитатах» книгаын ньыль люкетэз: «Вань сыӵе калык – удмуртъёс», «Удмурт шаер», «Маин дано удмурт шаер» но «Удмурт музъемез данъясь тодмо адямиос». Лыдӟисьёслы вазиськонэз элькунысь лулчеберетъя но туризмъя министр Владимир Соловьёв гожтӥз. Тегъёс: Лулчеберет Ижкар Удмуртия книгаос Йӧскалыклыдӟетъюрт  